Jerome Kern

Jerome Kern (New York, 1885eko urtarrilaren 27a - New York, 1945eko azaroaren 11) Estatu Batuetako musikagilea izan zen. Musika-ikuskizunetako doinuak idatzi zituen, batez ere: Oh, Boy (1917), Sunny (1925), Show Boat (1927), Music in the Air (1932), eta Roberta (1933). Kernen kantu asko guztiz ospetsu egin dira, eta kantari eta musikari askoren errepertorioan leku berezia dute. Ezagunenak: Ol´ Man River, Can´t help Loving that Man of Mine, Smoke gets in your eyes. 1933. urtean Hollywoodera jo zuen, eta zinemarako musika sortzen jardun zuen.

 Erreferentziak 

Kategoria:Ameriketako Estatu Batuetako musikagileak
Kategoria:New Yorken hildakoak